Lakonike — Sparta — after 188 BC
Region: Peloponnesos (IG IV-[VI]) — Lakonia and Messenia (IG V,1) 

ποθοδον ποιησαμενου δαμιωνος του θεοκριτου αμβρακιωτα περι προξενιας και επελθοντος επι τε τας συναρχιας και τον δα μον και απολογισαμενου α ην πεποι[η]κως ευχρηστα και κατα κοινον και κατ ιδιαν τοις εντυγχανουσιν των πολιταν εδοξε τωι δαμωι προξενον ειμεν τας πολεος δαμιωνα θεοκριτου αμβρακιωταν και αυτον και εγγονους [κ]αι υπαρχειν ατελειαν αυτωι τε και εγ[γ]ονοις και γας και οικιας εγκτησιν [ε]ι οικοιεν ελ λακεδαιμονι ο δε εγδο[τ]ηρ εγδοτω σταλαν λιθιναν εις αν αναγραφεισα α δεδομενα προξενια ανατεθησεται εις το ιερον τας αθανας κατα συνγραφαν αν κα γραψει ο αρχιτεκτων το δε αναλωμα δοντω οι ταμιαι επαινεσαι δε αυτον και επι ται ενδαμιαι και αναστροφαι αι πεποιηται εν ται πολει καλεσαντω δε αυτον και οι ιεροθυται επι ξενια επι ταν κοιναν εστιαν.